Embraer

**Embraer** (Empresa Brasileira de Aeronáutica S. A.) — Braziliyanın aparıcı aerokosmik şirkətidir və əsasən mülki, hərbi və biznes təyyarələrinin istehsalı ilə məşhurdur. Şirkət 1969-cu ildə yaradılıb və hazırda dünyanın ən böyük regional təyyarə istehsalçılarından biridir. Dünyanın ən çox satılan regional təyyarələri olan E-Jet seriyasına malikdir.

## Əsas fəaliyyət sahələri
Embraer, xüsusilə regional sərnişin təyyarələrinin istehsalında ixtisaslaşıb. E-Jet seriyası (E170, E190, E195 və s.) qlobal aviaşirkətlər tərəfindən geniş istifadə olunur. Şirkət təyyarələrin saxlanılması, modernizasiyası və texniki dəstək xidmətləri də göstərir. Son illərdə təkmilləşdirilmiş E2 seriyası (məsələn, E190-E2) daha yüksək yanacaq effektivliyi ilə diqqət çəkir. Şirkət həmçinin hərbi təyyarələrin istehsalı ilə məşğuldur. Məsələn:

* Embraer Super Tucano — yüngül hücum və təlim təyyarəsi.
* C-390 Millennium — çoxfunksiyalı hərbi nəqliyyat təyyarəsi

## Tarixi
Braziliyanın aerokosmik sahədə lider şirkətlərindən biridir və onun tarixi müasir Braziliyanın sənaye inkişafında mühüm rol oynayır. Şirkət 1969-cu ildə yaradılıb və bu gün regional təyyarə istehsalında dünyanın aparıcı şirkətlərindən biridir.

### 1969-cu il — Yaranması
Embraer Braziliya hökumətinin təşəbbüsü ilə yaradıldı. Şirkətin məqsədi ölkənin aerokosmik sənayesini inkişaf etdirmək və Braziliyanın öz təyyarələrini istehsal etməsinə nail olmaq idi. İlk günlərdən şirkət, əsasən, Braziliyanın Aeronavtika və Aerokosmik Texnologiyalar İnstitutunun (ITA) layihələrinə əsaslanırdı. Embraerin ilk istehsal etdiyi təyyarə EMB 110 Bandeirante oldu (1973). Bu, kiçik sərnişin və yük daşımaları üçün nəzərdə tutulan bir təyyarə idi. Bandeirante böyük uğur qazandı və həm yerli, həm də beynəlxalq bazarlarda satıldı.

### 1980-ci illər — Beynəlxalq bazara çıxış
Embraer, beynəlxalq bazarda rəqabət aparmaq üçün məhsullarını inkişaf etdirdi. Bu dövrdə şirkət EMB 120 Brasilia təyyarəsini təqdim etdi, hansı ki, regional hava yolları üçün ideal idi həmçinin ilk dəfə xarici müştərilər cəlb olundu.

### Regional təyyarələr dövrü (1990–2000-ci illər)
1994-cü ildə Braziliya hökuməti Embraeri özəlləşdirdi. Bu, şirkətin daha çevik idarəetmə modelinə keçməsinə və qlobal bazarda daha rəqabətli olmasına imkan verdi. Embraer özünün məşhur E-Jet seriyasını buraxmağa başladı. Bu təyyarələr orta məsafəli uçuşlar üçün nəzərdə tutulmuşdu və qlobal aviasiya bazarında böyük uğur qazandı. E170, E175, E190, E195 modelləri xüsusilə məşhur oldu. Bu təyyarələr sərnişinlər və hava yolları tərəfindən yanacaq qənaəti və rahatlığına görə bəyənildi.

### 2010-cu illər
Embraer öz fəaliyyət sahələrini genişləndirərək biznes və hərbi təyyarələrin istehsalına daha çox diqqət ayırdı Phenom və Praetor seriyaları ilə biznes aviasiyasında yer qazandı. Embraer Super Tucano hərbi təyyarəsi beynəlxalq aləmdə tanındı və müxtəlif ölkələr tərəfindən alındı.

### Müasir dövr
2018-ci ildə Embraer, mülki təyyarə istehsalı bölməsinin 80%-ni Boeing-ə satmaq üçün razılıq əldə etdi. Lakin 2020-ci ildə pandemiya və digər səbəblərdən bu razılaşma pozuldu. Embraer hazırda dünyanın ən böyük regional təyyarə istehsalçılarından biridir və innovasiyaya xüsusi diqqət ayırır. Şirkət həm də yeni texnologiyalar, məsələn, elektriklə işləyən uçan taksi layihələri (eVTOL) üzərində işləyir.

## Kommersiya təyyarələrinin tədarükü

Rəqəmlərə kommersiya təyyarələrinin hərbi versiyaları daxildir.

30 iyun 2007-ci il tarixinə təhvil verilmiş-yarımçıq variantların ümumi sayı: 862-53-131 145 Family, 256-399-719 170/190 Family

## Qalereya

File:SKL in flight cropped (105091729).jpg|Embraer EMB 110 Bandeirante
File:Embraer_EMB_120_(Skywest)_N579SW_(2522672545).jpg|Embraer EMB 120 Brasilia
File:N693AE to BWI.jpg|Embraer ERJ  (ERJ 145)
File:N247JB KJFK (37103752403).jpg|Embraer E-Jet (Embraer 190)
File:Widerøe, LN-WEA, Embraer E190-E2 @ HEL.jpg|Embraer E-Jet E2 (Embraer 190-E2)
File:A-29 Over Afghanistan.jpg|Embraer EMB 314 Super Tucano
File:Iran_Revolutionary_Guard_Air_Force_Embraer_EMB-312_Tucano.jpg|Embraer EMB 312 Tucano
File:KC-390 - RIAT 2018 (41847171670).jpg|Embraer C-390 Millennium
File:R99 - RIAT 2007 (2370466415).jpg|Embraer R-99
File:Alenia-Aermacchi-Embraer AMX, Italy - Air Force JP7721735.jpg|AMX International 
File:Embraer EMB-500 Phenom 100 AN1695056.jpg|Embraer Phenom 100
File:Embraer 505 Phenom 300, Aerojet JP7625910.jpg|Embraer Phenom 300
File:Farnborough Airshow 2018 (28551074427).jpg|Embraer Legacy 450/500 and Praetor 500/600
File:N11187 (2767181410).jpg|Embraer Legacy 600
File:CN-SHS 20160119LHR (23912650143).jpg|Embraer Lineage 1000
File:Embraer 201A Ipanema.jpg|Embraer EMB 202 Ipanema
File:Xingu.jpg|Embraer EMB 121 Xingu


## İstinadlar

## Ədəbiyyat
* 

## Xarici keçidlər

*